Інтэрнэт поўны крамольных фота і відэа, прысвечаных схаванай ад лішніх вачэй “кулінарнай” дзейнасці на аб’ектах грамадскага харчавання. Тым не менш, у большасці выпадкаў самі спажыўцы звычайна мірацца з заганамі, не жадаючы ўзнімаць скандал. Вось і мы ў той дзень паспяшылі хуценька пакінуць рэстарацыю, каб больш ніколі сюды не вяртацца. Але такога абыякавага стаўлення не можа быць у адносінах да дзіцячага харчавання, упэўнена галоўны санітарны ўрач раёна Сняжана Мяцеліца.